[{"text_idx": "#000017", "text": "Ar y chwith \u2013 prysuro at y dyfodol"}, {"text_idx": "#000018", "text": "Mae\u2019r safbwynt hwn yn dechrau gyda beiau\u2019r presennol \u2013 dioddefaint y difreintiedig \u2013 ac yn cynnig atebion gwleidyddol i\u2019r dioddef hwn: hawliau gwleidyddol, addysg, swyddi, gwasanaethau cymdeithasol a gofal iechyd. Y nod yw gwella cyflwr bywyd y rhan fwyaf o bobl a thrwy hynny creu gwell byd. Mae nifer o Gristnogion yn credu bod y dyheadau hyn yn cyd-fynd a\u0302\u2019u gobeithion ysbrydol. Mae Cristnogion yn disgwyl nef newydd a daear newydd, ac wedi profi nerthoedd y byd sydd i ddod (Heb. 6:5) trwy waith yr Ysbryd. Dadleua rhai, felly, mai lle Cristnogion yw adlewyrchu a hyrwyddo gwerthoedd y deyrnas sydd i ddod yn y byd sydd ohoni, gan adlewyrchu tosturi Crist yn yr Efengylau ac ategu\u2019r weddi\nY perygl i\u2019r duedd hon yw credu mai trwy weithredu gwleidyddol y bydd teyrnas Dduw yn dod ac esgeuluso\u2019r angen am bregethu a gwaith yr Ysbryd."}]